wannaphong/clean_thaiwikipedia huggingface dataset:
# เกรซ มหาดำรงค์กุล
เกรซ มหาดำรงค์กุล (เกิด 1 ตุลาคม พ.ศ. 2512) ชื่อเล่น เกรซ เป็นนักแสดงและพิธีกรชาวไทยเชื้อสายจีน

 ประวัติ 
เกรซเป็นบุตรคนที่สองจากทั้งหมดสามคนของชัยโรจน์ มหาดำรงค์กุล (ก่าวโดเจ่ง) กับกลอเรีย มหาดำรงค์กุล ครอบครัวฝ่ายบิดาเป็นชาวไทยเชื้อสายจีนไหหลำแซ่ก่าว ส่วนมารดาเป็นนักแสดงชาวไต้หวันที่มีผลงานในวงการบันเทิงฮ่องกง เธอมีพี่สาวและน้องชายอย่างละหนึ่งคน และได้รับการเลี้ยงดูอย่างชาวจีน

เข้าศึกษาระดับมัธยมศึกษาที่โรงเรียนเซนต์โยเซฟคอนเวนต์ แล้วย้ายไปศึกษาต่อระดับไฮสกูลจากรัฐอินดีแอนา สหรัฐ ปริญญาตรีสาขาโฆษณากราฟิก มหาวิทยาลัยเปปเปอร์ไดน์, ปริญญาโทบริหารธุรกิจจากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย และสาขาการสื่อสารการตลาดแบบบูรณาการ มหาวิทยาลัยแคลิฟอร์เนีย เบิร์กลีย์ ส่วนตัวนับถือศาสนาคริสต์ แต่ก็ทำกิจกรรมในศาสนาพุทธบ้างในบางครั้ง นอกจากนี้เธอยังสามารถพูดได้ถึง 5 ภาษา ได้แก่ ภาษาไทย, กวางตุ้ง, จีนกลาง, อังกฤษ และญี่ปุ่น

นอกจากผลงานในวงการบันเทิงเธอมักทำกิจกรรมช่วยเหลือสังคมต่าง ๆ หลายครั้งจนเป็นที่กล่าวถึง เป็นต้นว่า การช่วยเหลือด้วยการบริจาคสิ่งของในเหตุการณ์อุทกภัยในประเทศไทย พ.ศ. 2554 และแผ่นดินไหวในประเทศเนปาล พ.ศ. 2558 อันทำให้เธอได้รับรางวัลสาวเปรียวในด้านส่งเสริมสังคม และรางวัลศิลปินไทยหัวใจโพธิสัตว์ 

เกรซสมรสกับนาวาอากาศเอก จงเจต วัชรานันท์ซึ่งปัจจุบันดำรงตำแหน่ง ผู้อำนวยการกองพัฒนาระบบการบริหารทรัพยากรบุคคล กรมกำลังพลทหาร กองบัญชาการกองทัพไทย รองโฆษกกองบัญชาการกองทัพไทย เมื่อวันที่ 26 มกราคม พ.ศ. 2555 หลังคบหากัน 8 ปีเมื่อคราวถ่ายภาพยนตร์ ตำนานสมเด็จพระนเรศวรมหาราช การสมรสนี้ได้รับเกียรติจากหม่อมเจ้าชาตรีเฉลิม ยุคล และหม่อมกมลา ยุคล ณ อยุธยาเป็นประธานในพิธี ทั้งสองมีบุตรสาวหนึ่งคนชื่อ จาติม วัชรานันท์ ที่เกิดจากการอุ้มบุญเพราะทั้งสองมีบุตรยาก หลังทำกิฟต์มาแล้ว 12 ครั้งแต่ไม่ประสบความสำเร็จ ต่อมาเธอคลอดบุตรชายชื่อ จินต วัชรานันท์ เมื่อวันที่ 26 มีนาคม 2561

 ผลงาน 
 ภาพยนตร์ 

| rowspan = "2" | 2550
| ตำนานสมเด็จพระนเรศวรมหาราช ภาค ๑ องค์ประกันหงสา
| rowspan = "4" | พระสุพรรณกัลยา
|-
| ตำนานสมเด็จพระนเรศวรมหาราช ภาค ๒ ประกาศอิสรภาพ
|-
| rowspan = "2" | 2554
| ตำนานสมเด็จพระนเรศวรมหาราช ภาค ๓ ยุทธนาวี
|-
| ตำนานสมเด็จพระนเรศวรมหาราช ภาค ๔ ศึกนันทบุเรง
|-
| 2556
| ยังบาว
| จินต์ โอภากุล
|-
| 2557
| ตำนานสมเด็จพระนเรศวรมหาราช ภาค ๕ ยุทธหัตถี
|  rowspan = "2" | พระสุพรรณกัลยา
|-
| 2558
| ตำนานสมเด็จพระนเรศวรมหาราช ภาค ๖ อวสานหงสา
|-
| 2559
| Take me Home สุขสันต์วันกลับบ้าน
| แม่ของแทน
|-
| 2564
| บุษบา (The Secret Weapon)
| ริเวอร์
|}

 ละครโทรทัศน์ 

| 2559
| O-Negative รักออกแบบไม่ได้
| ปัท (แม่ของฝุ่น)
|-
| 2564
| 55:15 Never Too Late
| ปริม
|-
|}

มิวสิกวีดีโอ

| 2545
| สิทธิ์ของเธอ
| อัสนี-วสันต์
|-
|}

โฆษณา
 โฆษณา แชมพูออร์แกนิกส์ (1993)
 โฆษณา แชมพูออร์แกนิกส์ (1994)
 โฆษณา เอนิว เพอร์เฟ็คติ้งโลชั่น (1995)
 โฆษณา Johnnie Walker Black Label (1995)
 โฆษณา แอนลีน (2002)
 โฆษณา การ์นิเย่ นูทริส (2003)
 โฆษณา แอมเวย์ (2007)

พิธีกร
 ที่นี่...ประเทศไทย 
 สยามทูเดย์
 บ้านเลขที่ 5 @ไทยแลนด์
 เงินทองของง่าย
 รายการสั้น 1 นาที "นานาไอเดีย"
 รายการสั้น 1 นาที "Tea Forteen"
 รายการสั้น 1 นาที "หมู่บ้านวังทองกรุ๊ป"
 Showroom my living
 GMM News ข่าวของคนรุ่นใหม่
 Home Makeover ปรับบ้าน...เปลี่ยนชีวิต

รางวัล
 รางวัลส่งเสริมสังคม สาขาสาวเปรียว
 Most Eligible Bachelor จาก Tattlier Magazing
 Cosmo Fun Fearless Female 2007 จาก Cosmopolitan Magazine
 OK! Awards 2015 สาขา Most Stylish Woman
# เอจีเอ็ม-114 เฮลไฟร์
เอจีเอ็ม-114 เฮลไฟร์ (AGM-114 Hellfire) เป็นอาวุธปล่อยอากาศสู่ผิวพื้นต่อต้านยานเกราะ สามารถยิงได้จากอากาศยาน เรือรบผิวน้ำ และฐานยิงบนผิวพื้นดิน มีความสามารถในการโจมตีหลายภารกิจ และหลายเป้าหมาย 

คำว่าเฮลไฟร์มาจากคำว่า "เฮลิคอปเตอร์" (HELICOPTER) สมาสกับคำว่า "ยิงแล้วลืม" ในภาษาอังกฤษ (fire-and-forget) รวมกันเป็น (HELicopter Launched FIRE-and-forget) หรือ เฮลไฟร์ (HELLFIRE) เฮลไฟร์เป็นอาวุธปล่อยโจมตียานเกาะผิวพื้นฐานของหน่วยยานเกราะกองทัพบกสหรัฐ และในอีกหลายประเทศอื่นๆ ทั่วโลก
# โควินทา (นักแสดง)
โควินทา (, เกิด 14 ธันวาคม พ.ศ. 2506) มีชื่อจริงว่า โควินท์ อรุณ อหุชา เป็นนักแสดงตลกที่มีชื่อเสียงของบอลลีวูด ผลงานภาพยนตร์ที่มีชื่อเสียงของเขา คือ Salaam - e - Ishq : Tribute to Love และในปี พ.ศ. 2550 โควินทาได้เป็นนักแสดงรับเชิญ โอม ศานติ โอม และในปี พ.ศ. 2547 โควินทา ได้รับเลือกเป็น ส.ส. เมืองมุมไบ ร่วมกับ ธรรมเมนทร และดารา ซิงห์
# กกสามเหลี่ยมใหญ่
กกสามเหลี่ยมใหญ่ (ชื่อวิทยาศาสตร์: Actinoscirpus grossus,) เป็นพืชใบเลี้ยงเดี่ยวอยู่ในวงศ์กก มีอายุยืนหลายฤดู ลำต้นมีลักษณะเป็นสามเหลี่ยม เจริญเติบโตเป็นกอ มีลำต้นใต้ดินแตกไหลได้ พุ่มสูงตั้งแต่ 1-2 เมตร ใบของกกสามเหลี่ยมใหญ่ค่อนข้างแข็ง แผ่นใบแคบ มีลักษณะเรียวยาวเป็นรูปใบหอก ยาวประมาณ 50-100 เซนติเมตร ขอบใบเรียบ ดอกออกเป็นช่อชนิดโคริมบ์ ประกอบด้วยช่อดอกย่อยจำนวนมาก ดอกย่อยไม่มีก้านดอก เกิดลักษณะเวียนรอบก้านดอกอย่างหนาแน่น เมื่อยังเป็นดอกอ่อนจะมีสีเหลืองอ่อนอมเขียว แต่เมื่อแก่จะเปลี่ยนเป็นสีน้ำตาล ดอกออกช่วงเดือนเมษายนถึงกรกฎาคม แต่อาจถึงเดือนตุลาคมได้ ขยายพันธุ์โดยใช้ไหลหรือเมล็ดวัชพืช - กกสามเหลี่ยมใหญ่ จากเว็บไซด์โครงการอนุรักษ์พันธู์พืชอันเนื่องมาจากพระราชดำริ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี, สืบค้นวันที่ 21 พฤศจิกายน 2553Actinoscirpus grossus (L.) D. Simpson จาก Open Source for Weed Assessment in Lowland Paddy Fields (OSWALD) , สืบค้นวันที่ 21 พฤศจิกายน 2553

กกสามเหลี่ยมใหญ่พบในบริเวณที่มีน้ำขัง อ่างเก็บน้ำ บ่อเลี้ยงปลา และตามคลองส่งน้ำ พบได้ตั้งแต่ประเทศตุรกี อินเดีย บังคลาเทศ เนปาล ปากีสถาน ศรีลังกา ภูฏาน จีน (มณฑลกวางตุ้งและเขตปกครองตนเองกว่างซีจ้วง) ญี่ปุ่น กกสามเหลี่ยมใหญ่เป็นพืชท้องถิ่นของภูมิภาคเอเชียตะวันออกเฉียงใต้ ได้แก่ มาเลเซีย พม่า ลาว กัมพูชา เวียดนาม ฟิลิปปินส์ ไปจนถึงออสเตรเลีย (นอร์เทิร์นเทร์ริทอรีและรัฐควีนส์แลนด์) รวมทั้งประเทศไทยซึ่งพบได้ทุกภาคActinoscirpus grossus  จาก Hawaiian Ecosystems at Risk project (HEAR) - Invasive species information for Hawaii and the Pacific, สืบค้นวันที่ 21 พฤศจิกายน 2553Actinoscirpus grossus - GRIN Taxonomy for Plants  จาก Germplasm Resources Information Network (GRIN), สืบค้นวันที่ 21 พฤศจิกายน 2553Actinoscirpus grossus  จาก Weed Science Society of America (WSSA) , สืบค้นวันที่ 21 พฤศจิกายน 2553

กกสามเหลี่ยมใหญ่สามารถนำมาทอเสื่อ จักสานเป็นฝาบ้าน ฝ้าเพดานหรือหลังคาบ้าน นอกจากนี้ยังสามารถทำเป็นตะกร้าและกระเป๋าได้

 ชื่อพ้องและชื่อท้องถิ่น 
กกสามเหลี่ยมใหญ่มีชื่อพ้องหลายชื่อ รวมถึงในประเทศไทยมีการเรียกชื่อแตกต่างกันในแต่ละที่ ดังนี้
 ชื่อพ้อง
 Scirpus grossus (L.f.)
 Scirpus aemulans (Steud.)
 Scirpus maximus (Roxb.)
 Schoenoplectus grossus (L.f.) Palla
 Hymenochaeta grossa (L.f.) Nees
 ชื่อท้องถิ่น
 กก, กกตะกลับ, ตะกลับ, กกตาแดง, กกปรือ, กกสามเหลี่ยม - กรุงเทพมหานคร, ภาคกลาง
 กกคมบาง - ประจวบคีรีขันธ์
 มะนิ่ว, มะเนี่ยว - ภาคเหนือ
 แห้วกระดาน, แห้วหิน - ตะวันตกเฉียงใต้
หมายเหตุ กกคมบาง เป็นชื่อท้องถิ่นของกกสามเหลี่ยมใหญ่ในจังหวัดประจวบคีรีขันธ์ แต่ชื่อ กกคมบาง ยังเป็นชื่อสามัญของพืชชนิด Scleria sumatrensis อีกด้วย
# ฟุตบอลโลก รุ่นอายุไม่เกิน 17 ปี
ฟุตบอลโลก รุ่นอายุไม่เกิน 17 ปี  เป็นการแข่งขันฟุตบอลชิงแชมป์โลกสำหรับผู้เล่นชายที่อายุไม่เกิน 17 ปี จัดการแข่งขันโดยฟีฟ่า ก่อตั้งขึ้นเมื่อปี ค.ศ. 1985 ซึ่งแข่งขันกันทุก ๆ 2 ปีนับแต่นั้น โดยเริ่มแรกผู้เล่นจะมีอายุไม่เกิน 16 ปี มีชื่อรายการว่า ฟุตบอลชิงแชมป์โลก รุ่นอายุไม่เกิน 16 ปี ก่อนเปลี่ยนเป็นอายุไม่เกิน 17 ปีในชื่อเดียวกันเมื่อปี ค.ศ. 1991 และเปลี่ยนชื่อรายการเป็นปัจจุบันในปี ค.ศ. 2007 ผู้ชนะทีมปัจจุบันคือบราซิล หลังเอาชนะการแข่งขันในปี ค.ศ. 2019 ซึ่งเป็นสมัยที่ 4 ที่พวกเขาเป็นเจ้าภาพ ขณะที่ ไนจีเรียคือทีมที่ชนะการแข่งขันมากที่สุด เป็นจำนวน 5 ครั้ง

 การคัดเลือก 
ประเทศเจ้าภาพได้สิทธิ์เข้าแข่งขันโดยอัตโนมัติ. โดยทีมที่ผ่านในรอบคัดเลือกระดับทวีปทั้งหกโซน. เริ่มขึ้นครั้งแรกในปี ค.ศ. 1985,โดยทีมที่เข้าแข่งส่วนใหญ่มาจากโซนยุโรป และ อีกหนึ่งทีมจาดอเมริกาใต้คือ โบลิเวีย.

สมาพันธ์การแข่งขันเอเอฟซี (เอเชีย)ฟุตบอลชิงแชมป์เอเชีย รุ่นอายุไม่เกิน 17 ปีซีเอเอฟ (แอฟริกา)แอฟริกาคัพออฟเนชันส์ รุ่นอายุไม่เกิน 17 ปีคอนคาแคฟ (อเมริกาเหนือ, อเมริกากลาง และ แคริบเบียน)ฟุตบอลชิงแชมป์คอนคาแคฟ รุ่นอายุไม่เกิน 17 ปีคอนเมบอล (อเมริกาใต้)ฟุตบอลชิงแชมป์อเมริกาใต้ รุ่นอายุไม่เกิน 17 ปีโอเอฟซี (โอเซียเนีย)ฟุตบอลชิงแชมป์โอเชียเนีย รุ่นอายุไม่เกิน 16/17 ปียูฟ่า (ยุโรป)ฟุตบอลชิงแชมป์แห่งชาติยุโรป รุ่นอายุไม่เกิน 17 ปี

 การแข่งขัน 
สรุปผลการแข่งขัน
ปีเจ้าภาพรอบชิงชนะเลิศรอบชิงอันดับสามจำนวนทีมที่เข้าร่วมชนะเลิศคะแนนรองชนะเลิศอันดับสามคะแนนอันดับสี่1985 รายละเอียด2–04–1161987 รายละเอียด1–1 a.e.t.  (4–2 PSO) 2–1 a.e.t.161989 รายละเอียด2–2 a.e.t.  (5–4 PSO)3–0161991 รายละเอียด1–01–1 a.e.t.  (4–1 PSO)161993 รายละเอียด2–11–1 a.e.t.  (4–2 PSO)161995 รายละเอียด3–22–0161997 รายละเอียด2–12–1161999 รายละเอียด0–0 a.e.t.  (8–7 PSO)2–0162001 รายละเอียด3–02–0162003 รายละเอียด1–01–1 a.e.t.  (5–4 PSO)162005 รายละเอียด3–02–1162007 รายละเอียด เกาหลีใต้0–0 a.e.t.  (3–0 PSO)2–1242009 รายละเอียด1–01–0242011 รายละเอียด2–04–3242013 รายละเอียด3–04–1242015 รายละเอียด2–03–2242017 รายละเอียด5–22–0242019 รายละเอียด2–13–124 2023 รายละเอียด2–2  (4–3 PSO)3–024 2025 รายละเอียด48 2026 รายละเอียด48 2027 รายละเอียด48 2028 รายละเอียด48 2029 รายละเอียด48 

 หมายเหตุ:
 aet - ช่วงต่อเวลาพิเศษ
 PSO- ชนะด้วยการยิงลูกโทษ

ผลการแข่งขันที่ผ่านมา
ทีมชนะเลิศรองชนะเลิศอันดับที่สามอันดับที่สี่5 (1985, 1993, 2007, 2013, 2015)3 (1987, 2001, 2009)4 (1997, 1999, 2003, 2019)2 (1995, 2005)2 (1985, 2017)1 (2011)2 (1991, 1995)2 (1993, 1997)1 (1999)1 (2007)2 (2005, 2011)2 (2013, 2019)1 (2015)11 (2023)1 (1985)2 (2007, 2011)1 (1997)1 (2001)1 (2023)1 (2019)1 (1987)1 (1989)1 (2009)1 (2017)4 (1991, 2003, 2007, 2017)2 (1997, 2009)1 (2015)1 (2023)1 (2017)1 (1989)1 (1999)1 (2011)3 (1991, 1995, 2003)3 (2001, 2013, 2023)1 (2005)1 (2019)1 (1987)1 (1989)1 (1993)1 (2001)1 (2013)1 (2015)2 (2003, 2009)1 (1985)1 (1987)1 (1989)1 (1991)1 (1993)1 (1995)1 (1999)1 (2005)

1รวมถึงผลในนามเยอรมนีตะวันตก

 ทีมที่เข้าร่วมการแข่งขัน 

800px|center|แผนที่ของทีมประเทศต่าง ๆ กับผลงานที่ดีที่สุด
 ดูเพิ่ม 
 ทีมชาติที่ลงแข่งขันฟุตบอลโลก รุ่นอายุไม่เกิน 17 ปี
# พาย (วงดนตรี)
พาย  (Pi) เป็นวงดนตรีแนว โมเดิร์นร็อก  มีสมาชิก 4 คน มีผลงานออกมา 1 อัลบั้ม คือ 22/7 (ยี่สิบสองส่วนเจ็ด) ในสังกัด ใบตอง เรคคอร์ด ในเครือ จีเอ็มเอ็ม แกรมมี่ โดยมีเพลงที่ได้รับความนิยมคือ จากวันที่เธอไม่อยู่

 สมาชิก 
 สุพล พัวศิริรักษ์ (เบล) ร้องนำ
 เทอดศักดิ์ ศิริเจน (นพ) กีตาร์
 วรพจน์ พูลถนอมสุข (เอ็กซ์) กลอง
 บูรพา พันธุมโกมล (เล็ก) เบส

 ผลงาน 
 22/7 (ยี่สิบสองส่วนเจ็ด) (วางจำหน่าย 15 มีนาคม 2548) 
 เราเลิกกันแล้ว
 ไม่ว่าชีวิตของเธอเป็นแบบไหน
 อุบัติเหตุหัวใจ
 จากวันที่เธอไม่อยู่
 เธอก็รู้
 Interlude
 เข็มนาฬิกา
 ตามฝัน
 เธอ
 อยากให้รับไว้
 เคาะใจ
# อากิเอะ อาเบะ
อากิเอะ อาเบะ (สกุลเดิม มัตสึซากิ; เกิด 10 มิถุนายน พ.ศ. 2505) หรือที่รู้จักในนาม ดีเจอักกี  เป็นภรรยาของชินโซ อาเบะนายกรัฐมนตรีของญี่ปุ่น 

ประวัติ
อากิเอะ อาเบะ เกิดเมื่อวันที่ 10 มิถุนายน พ.ศ. 2505 เธอเกิดในครอบครัวที่มีฐานะ มีชื่อเดิมว่า อากิเอะ มัตสึซากิ   เป็นบุตรสาวของอากิโอะ มัตสึซากิ กับเอมิโกะ มัตสึซากิ บิดาของเธอเคยเป็นอดีตผู้บริหารบริษัทโมรินางะオフイス・マツナガ2006年5月30日ポスト小泉レース 次のファーストレデイはだれだ！ หนึ่งในบริษัทผลิตขนมหวานที่มีชื่อเสียงแห่งหนึ่งของญี่ปุ่น เธอสำเร็จการศึกษาจากโรงเรียนพระหฤทัยโตเกียว (Seishin Joshi Gakuin) ซึ่งเป็นโรงเรียนในคริสต์ศาสนา และสำเร็จการศึกษาจากวิทยาลัยการอาชีพพระหฤทัย (Seishin Joshi Gakuin Senmon Gakkō)聖心女子専門学校：ホーム  

หลังจากสำเร็จการศึกษา เธอได้เริ่มงานกับบริษัทเด็งสึ ซึ่งเป็นบริษัทโฆษณาขนาดใหญ่แห่งหนึ่งของโลก ภายหลังเธอจึงได้สมรสกับชินโซ อาเบะ ในปี พ.ศ. 2530 แต่ไม่มีบุตร-ธิดาด้วยกัน

หน้าที่การงาน
ต่อมาหลังจากการสมรสกับสามี เธอได้ทำงานเป็นนักจัดรายการวิทยุในช่วงปี พ.ศ. 2533 โดยจัดรายการที่บ้านเกิดของสามีที่ชิโมะโนะเซกิ จนมีชื่อเสียงในนามของดีเจอักกี (Akky) นอกจากนี้เธอยังเป็นแฟนคลับของละครเกาหลีใต้ และชื่นชอบศิลปินเกาหลีใต้อย่าง แพ ยง-จุน และพัก ยง-ฮาJapan’s First Lady-to-Be an Avid Korean Wave Fan , The Chosun Ilbo. Accessed September 26, 2006.

ทั้งนี้เธอนับว่าเป็นภริยาของนายกรัฐมนตรีญี่ปุ่นที่มีอายุน้อย หากเปรียบเทียบกับภริยาของอดีตนายกรัฐมนตรีท่านอื่น ๆ เป็นสตรียุตใหม่ที่มีความคิดอ่าน กล้าแสดงออกด้านความคิดเห็นมากกว่าภริยานายกในอดีต อาทิ ในปี พ.ศ. 2556 เธอแสดงตัวว่าเป็นนักต่อต้านการใช้พลังงานนิวเคลียร์ และในปี พ.ศ. 2557 เธอได้ร่วมงานเดินขบวนของกลุ่มเพศที่สามที่รณรงค์เกี่ยวกับสิทธิมนุษยชนภายในประเทศ

อากิเอะเป็นภริยานายกรัฐมนตรีของญี่ปุ่นคนแรกที่ใช้เครือข่ายสื่อสังคมออนไลน์ โดยเฉพาะเฟซบุ๊กและอินสตาแกรม แต่ภายหลังเธอได้ลดกิจกรรมด้านนี้ลงและปรับเปลี่ยมลักษณะการโพสต์ หลังเกิดกรณีทุจริตการซื้อขายที่ดินโรงเรียนโมริโตโมะกากูเอ็ง  อันอื้อฉาวซึ่งทั้งนายกรัฐมนตรีและคู่สมรสต่างมีส่วนรู้เห็น
# รัฐอันธพาล
รัฐที่สหรัฐอเมริกาพิจารณาว่าเป็น "รัฐอันธพาล" ในปัจจุบัน:
 
 
 
 
 
 รัฐที่สหรัฐอเมริกาเคยพิจารณาว่าเป็น "รัฐอันธพาล":
 อัฟกานิสถาน
 
  อิรัก
  ลิเบีย
 
 
 Politics: Who are today's rogue nations?, Inter Press Service, May 20, 2001

รัฐอันธพาล  เป็นคำที่ก่อให้เกิดการโต้แย้งที่ใช้โดยนักทฤษฎีระหว่างประเทศบางคน โดยหมายถึงรัฐที่พวกเขาพิจารณาว่าคุกคามต่อสันติภาพของโลก ซึ่งหมายความว่ารัฐเหล่านี้มีพฤติการณ์ตามเกณฑ์บางประการโดยเฉพาะ อย่างเช่น ปกครองโดยรัฐบาลอำนาจนิยมที่จำกัดสิทธิมนุษยชนอย่างรุนแรง ให้การสนับสนุนการก่อการร้าย และแสวงหาการเผยแพร่อาวุธอานุภาพทำลายล้างสูงRogue States?, Arms Control and Dr. A. Q. Khan. คำดังกล่าวถูกใช้บ่อยครั้งที่สุดโดยสหรัฐอเมริกา ถึงแม้ว่าบางครั้งอาจพบถูกใช้ในประเทศอื่นก็ตามMinnerop, Petra. (2002). "Rogue States – State Sponsors of Terrorism?" . German Law Journal, 9.

รัฐอันธพาลแตกต่างจาก "รัฐที่ไม่เป็นที่ยอมรับของสังคมนานาชาติ" อย่างเช่น พม่าและซิมบับเว ซึ่งถูกกล่าวหาว่าละเมิดสิทธิมนุษยชนต่อประชากรของตัวเอง ในขณะที่ยังไม่ถูกพิจารณาว่าเป็นภัยคุกคามที่เห็นได้ชัดนอกเหนือจากพรมแดนของตน ถึงแม้ว่าคำดังกล่าวจะสามารถใช้เปลี่ยนกันได้
# ฟุตบอลโลกหญิงอายุไม่เกิน 17 ปี
ฟุตบอลโลกหญิงอายุไม่เกิน 17 ปี  เป็นการแข่งขันฟุตบอลหญิงระหว่างประเทศ อายุไม่เกิน 17 ปี จัดขึ้นโดยฟีฟ่า โดยเริ่มจัดการแข่งขันในปีเลขคู่ เริ่มแข่งขันตั้งแต่ปี ค.ศ. 2008

ทีมเกาหลีเหนือชนะการแข่งขันในปี ค.ศ. 2008 และทีมเกาหลีใต้ชนะการแข่งขันในปี ค.ศ. 2010 สำหรับการแข่งขันครั้งต่อไปในปี ค.ศ. 2012 จัดขึ้นที่ประเทศอาเซอร์ไบจาน

 รอบคัดเลือก 
ConfederationChampionshipAFC (เอเชีย) ฟุตบอลหญิงชิงแชมป์เอเชียอายุไม่เกิน 16 ปีCAF (แอฟริกา)ฟุตบอลหญิงชิงแชมป์แอฟริกาอายุไม่เกิน 17 ปีคอนคาแคฟ (อเมริกาเหนือ, อเมริกากลาง และ แคริเบียน)ฟุตบอลหญิงชิงแชมป์คอนคาแคฟอายุไม่เกิน 17 ปีคอนเมบอล (อเมริกาใต้)ฟุตบอลหญิงชิงแชมป์อเมริกาใต้อายุไม่เกิน 17 ปีโอเอฟซี (โอเซียเนีย)ฟุตบอลหญิงชิงแชมป์โอเซียเนียอายุไม่เกิน 17 ปียูฟ่า (ยุโรป)ฟุตบอลหญิงชิงแชมป์ยุโรปอายุไม่เกิน 17 ปี

 การแข่งขัน 
 ปีเจ้าภาพรอบชิงชนะเลิศรอบชิงอันดับสามNจำนวนทีมที่เข้าร่วมชนะเลิศคะแนนรองชนะเลิศอันดับสามคะแนนอันดับสี่2008รายละเอียด  2 – 1 (a.e.t.)   3 – 0 162010รายละเอียด  3 – 3 (a.e.t.)  5 – 4 (p.s.o.)   1 – 0 162012รายละเอียด  1 – 1  7 – 6 (p.s.o.)   1 – 0 162014รายละเอียด   2 - 0    4 – 4  2 – 0 (p.s.o.) 162016รายละเอียด  0 – 0  5 – 4 (p.s.o.)   4 – 0 162018รายละเอียด  2–1   2–1  162022รายละเอียด1–03–3 16
 2024รายละเอียด  1–1  3–016

 ผลการแข่งขันที่ผ่านมา 
ทีม ชนะเลิศ รองชนะเลิศ อันดับสาม อันดับสี่2 (2018, 2022)1 (2014)2 (2010, 2016)–2 (2008, 2016)1 (2012)–1 (2010)1 (2014)2 (2010, 2016)––1 (2010)–––1 (2012)––––1 (2008)–––1 (2018)–––1 (2022)––––1 (2008)2 (2012, 2022)––1 (2012)–––1 (2014)–––1 (2018)–––1 (2022)––––2 (2014, 2016)–––1 (2008)–––1 (2018)

 อันดับทีมในฟุตบอลโลกหญิงอายุไม่เกิน 17 ปี 
สัญลักษณ์
1st — แชมป์
2nd — รองแชมป์
3rd — อันดับ 3
4th — อันดับ 4
QF — รอบก่อนชิงชนะเลิศ
R1 — รอบ 1, รอบคัดเลือก
 •  — ไม่ผ่านรอบคัดเลือก
    — ไม่ได้เข้าร่วม / ถอนตัว
XX — Country did not exist or national team was inactive
   — เจ้าภาพ
q — Qualified for upcoming tournament

ทีม2008(16)2010(16)2012(16)2014(16)2016(16)รวม  ••R1• 1  R1QFQF• 3  QFR1QFQF 4  •R1•• 1  ••R1GS 2  R1•R1GS 3  R1••GS 2  QF••• 1 4th••• 1  R1•1st• 2  ••R1• 1 3rdQF4thGS 4  R1R13rdQF 4  •••3rd 1  QF2ndQF1st 4  ••••q1  •R1R1QF 3 R1R1R1GS 4  R1QFQFQF 4 1st4th2ndGS 4  R1••GS 2  •QF•• 1  •R1•• 1  QF1st•• 2  •3rd•2nd 2  •R1•• 1 2nd•R1• 2  ••R1• 1  •R1•4th 2  •••GS 1
# หลู่ ซฺวิ่น
หลู่ ซฺวิ่น เป็นนามปากกาของ โจว จางโช่ว นักเขียนชาวจีนที่สำคัญคนหนึ่งของคริสต์ศตวรรษที่ 20 โดยมากจะเป็นผู้เขียนวรรณคดีจีนสมัยใหม่ รวมทั้งวรรณคดีคลาสสิกจีน

 ประวัติ 
โจว จางโช่ว เริ่มเข้าเรียนที่โรงเรียนเจียงหนาน เขาได้สัมผัสกับวรรณกรรมตะวันตกเป็นครั้งแรกที่สถานศึกษาแห่งนี้ และได้รู้จักกับวิชาวิทยาศาสตร์ด้วย ทั้งยังได้เรียนภาษาอังกฤษและเยอรมันจากหนังสือแปลจำนวนหนึ่ง

ปี พ.ศ. 2441 โจว จางโช่ว ได้เข้ารับการศึกษาด้านวิศวกรรมและวิทยาศาสตร์สมัยใหม่ที่หนานจิง และต่อมาก็ได้เข้าเรียนที่โรงเรียนเหมืองแร่และการรถไฟ โดยได้รับทุนการศึกษาไปเรียนต่างประเทศถึง 4 ปี ด้วยทุนการศึกษาของรัฐบาล เขาจึงได้เดินทางไปศึกษาต่อที่ประเทศญี่ปุ่น เมื่อปี พ.ศ. 2445 เขาได้เริ่มเขียนบทความ แต่เป็นรูปแบบการเขียนแบบยุคเก่า ปีต่อมาเขาเดินทางกลับมายังบ้านเกิดเพื่อแต่งงานกับหญิงสาวที่แม่จัดหาไว้ให้ ชื่อว่า "จู อาน"

โจว จางโช่ว กลับไปเข้าเรียนที่สถาบันการแพทย์เซ็นไดในปีถัดมา โดยมีอาจารย์ที่ปรึกษาคือ ฟุจิโนะ เก็งกุโร และเป็นที่มาของการเขียนบันทึกความทรงจำถึงอาจารย์ท่านนี้ไว้ในผลงานเรื่องหนึ่งของตน

 ผลงาน
# ปีเตอร์ เคราช์
ปีเตอร์ เจมส์ เคราช์ (เกิดเมื่อวันที่ 30 มกราคม 1981) เป็นอดีตนักฟุตบอลอาชีพชาวอังกฤษ ในตำแหน่งกองหน้า เคยเล่นให้กับลิเวอร์พูลและเบิร์นลีย์ในพรีเมียร์ลีก และเคยลงเล่นให้กับทีมชาติอังกฤษโดยผ่านการแข่งขันฟุตบอลโลก 2 สมัย เขาเลิกเล่นฟุตบอลอาชีพใน ค.ศ. 2019

เคราช์เริ่มอาชีพของตนเอง ด้วยการฝึกหัดกับทอตแนมฮ็อตสเปอร์ โดยได้ออกจากสโมสรไปใน ค.ศ. 2000 แต่หลังจากได้ก็ได้เล่นกับสโมสรอื่นในพรีเมียร์ลีก 4 สโมสร คือ พอร์ทสมัธ, แอสตันวิลลา, เซาแทมป์ตัน และลิเวอร์พูล ก่อนที่จะมาลงเล่นในทีมชุดใหญ่ครั้งแรกให้กับทอตแนมฮ็อตสเปอร์ ในปี ค.ศ. 2009 เคราช์เป็นผู้ทำประตูสูงสุดอันดับ 2 ในยูฟ่าแชมเปียนส์ลีก ฤดูกาล 2006-07 ตามหลังกาก้า จากเอซีมิลาน ในเซเรียอา

เคราช์เป็นนักฟุตบอลที่มีรูปร่างสูงโย่ง ด้วยส่วนสูงถึง 201 เซนติเมตร จึงถนัดในการเล่นลูกกลางอากาศ และได้รับการบันทึกไว้ในกินเนสส์บุ๊คว่าเป็นผู้เล่นที่โหม่งทำประตูได้มากที่สุดในประวัติศาสตร์พรีเมียร์ลีกหน้า 12, ปีเตอร์ เคราช์ (สโตก ซิตี้). "5 กองหน้าที่'เชลซี'ควรเซ็นร่วมทัพในตลาดหน้าหนาว". คมชัดลึกปีที่ 17 ฉบับที่ 5920: วันอังคารที่ 30 มกราคม พ.ศ. 2561
# นพเก้า พูนพัฒน์
นพเก้า พูนพัฒน์  เกิดวันที่ 13 กันยายน พ.ศ. 2538 เป็นนักกีฬาเรือใบหญิงทีมชาติไทย ซึ่งได้เข้าร่วมการแข่งขันกีฬาเรือใบในเอเชียนเกมส์ 2010 และสามารถชนะการแข่งขันจนได้รับรางวัลเหรียญทองประเภทออพติมิสต์หญิงสรุปเหรียญเอเชี่ยนเกมส์ ครั้งที่ 16 วันที่ 20 พฤศจิกายน 2553 นพเก้า พูนพัฒน์ เป็นชาวกรุงเทพ เธอมีพี่สาวเป็นนักกีฬาทีมชาติเรือใบมาก่อน โดยมีพ่อของเธอทำหน้าที่เป็นโค้ช และเนื่องด้วยความชอบในกีฬาเรือใบ ทางครอบครัวของเธอจึงตัดสินใจย้ายมายังจังหวัดชลบุรี และนพเก้าได้ติดทีมชาติในขณะที่มีอายุได้ 11 ปีตั้ม-นาย 2 นักกีฬาเรือใบทีมชาติ ปี พ.ศ. 2562 เธอจบการศึกษาที่คณะเภสัชศาสตร์ มหาวิทยาลัยบูรพา‘นพเก้า-นิชาภา’ผงาดคว้าทองเรือใบ. มติชน. ปีที่ 37 ฉบับที่ 13353. วันพฤหัสบดีที่ 2 ตุลาคม พ.ศ. 2557. ISSN 1686-8188. หน้า 15 ปัจจุบันเปิดร้านขายยาตั้งอยู่ถนนทองหล่อ ร้านนาย ออน เดอะ ซี (Nine on the sea pharmacy) และกลับมาแข่งเรือใบในประเภท TP52 ได้รับรางวัลชนะเลิศทั้งในและต่างประเทศ

 ผลงานที่ผ่านมา 
 พ.ศ. 2550 รางวัลนักกีฬายุวชนยอดเยี่ยม จากวันนักกีฬายอดเยี่ยม
 พ.ศ. 2552 แชมป์เยาวชนโลก เรือใบออปติมิสต์ บุคคลหญิง ประเทศบราซิลเด็กหญิง นพเก้า พูนพัฒน์ คว้าแชมป์โลกเรือใบออพติมิสต์หญิง
 พ.ศ. 2553 เหรียญทองแดง การแข่งขันเรือใบชิงแชมป์เอเชีย ประเภทออปติมิสต์ บุคคลหญิง รุ่นเยาวชนอายุไม่เกิน 15 ปีนพเก้าคว้าที่ 5 เรือใบชิงแชมป์เอเชีย - สยามสปอร์ต
 พ.ศ. 2553 เหรียญทอง การแข่งขันกีฬาเรือใบในเอเชียนเกมส์ 2010 ประเภทออพติมิสต์หญิง ที่ประเทศจีน
 พ.ศ. 2555 แชมป์เยาวชนโลก เรือใบออปติมิสต์ บุคคลหญิง ประเทศมาเลเซียน้องนายคว้าแชมป์โลกสมัย2แล่นใบออฟติมิสต์ที่มาเลย์
 พ.ศ. 2556 เหรียญทองแดง การแข่งขันเรือใบ 420 หญิง ซีเกมส์ 2013 ที่ประเทศพม่า
 พ.ศ. 2557 เหรียญทอง การแข่งขันกีฬาเรือใบในเอเชียนเกมส์ 2014 ประเภททเวนตี้ไนเนอร์หญิง ที่ประเทศเกาหลีใต้Kittipong Thongsombat. Noppakao and Nichapa triumphant in sailing. Bangkok Post. Wednesday, October 1, 2014. ISSN 1686-4271. Page 16 

 รางวัลที่ได้รับ 
 พ.ศ. 2554 รางวัลนักกีฬาสมัครเล่นยอดเยี่ยมหญิง งานวันนักกีฬายอดเยี่ยม ประจำปี 2553 
 พ.ศ. 2554 รางวัลนักกีฬาสมัครเล่นยอดเยี่ยมหญิง สยามกีฬาอวอร์ดส์ ครั้งที่ 5 "น้องนาย" นพเก้า คว้ารางวัลนักกีฬาสมัครเล่นยอดเยี่ยมหญิง สยามกีฬา อวอร์ดส์ ครั้งที่ 5

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๖ , เล่ม ๑๓๐ ตอนที่ ๒๓ ข หน้า ๒๓, ๒๔ ตุลาคม ๒๕๕๖
# วีรา ลินน์
เดม วีรา ลินน์, ดีบีอี เดม (Dame) เป็นคำนำหน้าสำหรับสตรีที่ได้รับเครื่องราชย์ Order of the British Empire ชั้น Dame Commander of the Order (DBE) เทียบเท่ากับชั้นอัศวิน ที่เธอได้รับในปี 1975 เธอใช้ชื่อ Vera Lynn ในการร้องเพลงตั้งแต่อายุ 7 ปี โดยชื่อ Lynn มาจากนามสกุลเดิมของย่า หรือยายของเธอ (20 มีนาคม ค.ศ. 1917 – 18 มิถุนายน ค.ศ. 2020; เดิมชื่อว่า วีรา มาร์กาเรต เวลช์) เป็นนักร้องและนักแสดงชาวอังกฤษ ที่มีชื่อเสียงเป็นอย่างยิ่งในช่วงสงครามโลกครั้งที่สอง   ตลอดช่วงสงครามเธอได้ตระเวนไปตามค่ายทหารต่างๆ เพื่อขับร้องเพลงกล่อมขวัญทหารฝ่ายสัมพันธมิตร ทั้งที่อียิปต์ อินเดีย และพม่า จนได้รับฉายาว่า "หวานใจของกองทัพ" (The Forces' Sweetheart)  ผลงานเพลงที่มีชื่อเสียงของเธอ ได้แก่เพลง We'll Meet Again บันทึกเสียงในปี ค.ศ. 1939 เป็นเพลงปลอบขวัญทหารที่กำลังจะออกรบและคาดว่าจะไม่ได้กลับมาพบกับบุคลที่เป็นที่รัก และ (There'll Be Bluebirds Over) The White Cliffs of Dover บันทึกเสียงในปี ค.ศ. 1942 เป็นเพลงปลุกใจสำหรับนักบินเครื่องบินรบอังกฤษ ที่จะออกไปต่อสู้กับนักบินเยอรมนี

หลังสิ้นสุดสงคราม เธอยังมีผลงานขับร้องเพลงตลอดมา โดยในปี ค.ศ. 2009 เธอได้ออกผลงานพิเศษเนื่องในโอกาสครบรอบ 70 ปีที่อังกฤษประกาศสงครามกับเยอรมนี อัลบั้ม We'll Meet Again: The Very Best of Vera Lynn นี้ติดอันดับหนึ่งในประเทศอังกฤษ ทำให้เธอเป็นศิลปินที่อายุมากที่สุดที่ยังมีชีวิตอยู่ ที่มีผลงานติดอันดับหนึ่งในชาร์ต ด้วยวัย 92 ปี 

ผลงานเพลง We'll Meet Again ปรากฏอยู่ในวัฒนธรรมสมัยนิยม เช่น ในภาพยนตร์เรื่อง Dr. Strangelove ของสแตนลีย์ คูบริกในฉากสงครามนิวเคลียร์ตอนท้ายเรื่อง  และในผลงานเพลงโดยโรเจอร์ วอเทอร์ส ในอัลบั้ม The Wall ปี 1979 ของพิงก์ ฟลอยด์ กล่าวถึงเธอในเพลงชื่อ Vera
# ประยูร ยมเยี่ยม
ประยูร ยมเยี่ยม เป็นศิลปินเพลงพื้นบ้านที่มีความเชี่ยวชาญเพลงลำตัด ในนาม "ลำตัดแม่ประยูร" และศิลปินแห่งชาติ สาขาศิลปะการแสดง (เพลงพื้นบ้าน-ลำตัด) ประจำปี พ.ศ. 2537

 ประวัติ 
ประยูร ยมเยี่ยม เกิดเมื่อวันที่ 30 สิงหาคม พ.ศ. 2476 ที่จังหวัดนนทบุรี จบการศึกษาระดับประถมศึกษาปีที่ 4 จากโรงเรียนวัดสาลวัน จังหวัดนครปฐม  

เข้าสู่อาชีพแสดงลำตัดเมื่ออายุได้ 13 ปี เพราะคุณตาของประยูรมองเห็นแววจึงสนับสนุน และเริ่มออกแสดงลำตัดเป็นครั้งแรกขณะมีอายุ 15 ปี จากนั้นได้เข้าร่วมกับคณะแม่จำรูญ ซึ่งเป็นคณะลำตัดที่มีชื่อเสียงมากในสมัยนั้น จนได้พบกับ “หวังเต๊ะ” จึงได้ร่วมประชันลำตัดกันบ่อย ๆ และกลายเป็นคู่ประชันลำตัดยอดนิยมมายาวนาน จนได้แต่งงานและมีบุตร แล้วหย่าขาดจากกัน แต่ก็ยังคงแสดงร่วมกันตลอดมา"แม่ประยูร" ยอดลำตัดชื่อดังศิลปินแห่งชาติสิ้นแล้วบอก"หวังเต๊" ผ่านคลิป "รักนะจุ๊บ ๆ" นอกจากนี้ แม่ประยูรยังสามารถแสดงเพลงพื้นบ้านได้อีกหลายประเภท เช่น เพลงเกี่ยวข้าว เพลงฉ่อย เพลงอีแซว เพลงเรือ เพลงขอทาน เป็นต้น  

แม่ประยูรเป็นผู้ริเริ่มนำการแสดงลำตัดมาจัดทำเป็นเทปคาสเซ็ท และวิดีโอเทป ออกจำหน่าย เคยออกเทปเพลงแปลงร่วมกับ บุญธรรม พระประโทน เป็นแขกรับเชิญให้กับ ธงไชย แมคอินไตย์ ในคอนเสิร์ต "แบบ เบิร์ด เบิร์ด" ตอน แบบเบิร์ด เบิร์ด อีกแบบ ในปี พ.ศ. 2530 และตอน ความสุข ความทรงจำ ไม่มีที่สิ้นสุด ในปี พ.ศ. 2534 สามารถนำการแสดงลำตัดไปเผยแพร่ในต่างประเทศ และเป็นสื่อประชาสัมพันธ์ในการช่วยเหลือสังคมและประเทศชาติ เพื่อสื่อความหมายให้ผู้ฟังได้รับข้อมูลข่าวสารที่ทันต่อเหตุการณ์ด้วยรูปแบบความบันเทิงอย่างสนุกสนานและแยบคาย โดยมีความมุ่งมั่นที่จะเผยแพร่และรักษาเพลงพื้นบ้านของไทยเอาไว้ เพื่อถ่ายทอดศาสตร์และศิลป์ให้แก่รุ่นหลานรวมทั้งนิสิตนักศึกษา  จึงได้รับการยกย่องเชิดชูเกียรติเป็น ศิลปินแห่งชาติ สาขาศิลปะการแสดง (เพลงพื้นบ้าน-ลำตัด) ประจำปี พ.ศ. 2537

แม่ประยูร ยมเยี่ยม ถึงแก่กรรมด้วยโรคหัวใจกำเริบ เมื่อวันที่ 20 พฤศจิกายน พ.ศ. 2553 ณ โรงพยาบาลจุฬาลงกรณ์ มีอายุได้ 77 ปีลำตัดแม่ประยูร เสียชีวิต ด้วยอาการโรคหัวใจกำเริบ ข่าวจากแนวหน้า